કોંગ્રેસ ઉપાધ્યક્ષ રાહુલ ગાંધી એક તરફ જ્યાં ગુજરાતમાં ભાજપ પર એક પછી એક આકાર પ્રહારો કરી રહ્યા છે. ત્યાં જ બીજી તરફ લખનઉમાં ભાજપના પ્રવક્તા અને ઉત્તર પ્રદેશના કેબિનેટ મંત્રી સિદ્ધાર્થનાથ સિંહે તેમની પર એક વિવાદાસ્પદ ટિપ્પણી કરી છે. સિદ્ધાર્થનાથ સિંહે મીડિયા સમક્ષ કહ્યું કે કોંગ્રેસનું દુર્ભાગ્ય છે કે તેમનું બાળક મોટું નથી થઇ રહ્યું. તે ડાઇપરથી બહાર નીકળવા જ નથી માંગતું. નોંધનીય છે કે સિદ્ધાર્થનાથ સિંહ મીડિયા સમક્ષ વિપક્ષના આક્ષેપોનો જવાબ આપવા માટે આવ્યા હતા. ઉલ્લેખનીય છે કે એક વેબસાઇટે ભાજપના અધ્યક્ષ અમિત શાહના પુત્ર જય શાહ પર ભષ્ટ્રાચારનો આરોપ લગાવ્યો છે.